Droogte dryf boer tot selfmoord | SAUK.co.za - Nuus.info
Droogte dryf boer tot selfmoord
Posted on 30/12/2015 Leave a comment
Droogte te erg vir boer, neem eie lewe
Die knellende droogte in die Oos-Kaap het 'n jong boer tot selfmoord gedryf.
Krisjan Kruger (34) het vroeg Dinsdagoggend sy eie lewe geneem op die plaas, Oransay in Elliot, waar hy grootgeword het en die afgelope paar jare met Simbra-beeste, kommersiële koeie en mielies geboer het.
Hy het homself kort na 05:00 geskiet.
Kruger is Dinsdag deur die boeregemeenskap as 'n dinamiese jong boer beskryf wie se dood 'n groot verlies is.
Hy was onder andere voorsitter van die Elliot-boerevereniging, het op die skoukomitee gedien, was nou betrokke by die AGS-kerk, 'n lid van die gemeenskapspolisiëringsforum en ook van die plaaslike AfriForum-tak. Hy was ongetroud.
Die knellende droogte het Kruger bekommerd gemaak, het 'n familievriend en boer, Jannie Roodt, gesê. – Vryburger